# Rwanda

| Rwanda Kiōng-hô-kokRepublic of Rwanda
Repubulika y'u Rwanda
République du Rwanda
Jamhuri ya Rwanda |
| --- |
|
kok-kî

kok-hui

 |
| **Chu-kù:**Ubumwe, Umurimo, Gukunda Igihugu "thoân-kiat, lô-tōng, ài-kok" |
| **Kok-koa:** Rwanda nziza "Bí-lē ê Rwanda"  |
|  |
| Siú-to͘ kap siāng-tōa siâⁿ-chhī | Kigali |
| Koaⁿ-hong gí-giân | Rwanda-gí, Hoat-gí, Eng-gí, Swahili-gí |
| Chèng-hú | tan-it-chè, it-tóng iu-sè, chóng-thóng-chè, kiōng-hô-kok |
|  |
| • chóng-thóng  | Paul Kagame |
| • chóng-lí  | Édouard Ngirente |
|  |
| Li̍p-hoat ki-kò͘ | Gī-hoē |
| • Siōng-īⁿ | Goân-ló-īⁿ |
| • Hā-īⁿ | Kok-bîn Gī-hoē |
| Bīn-chek |
| • Lóng-chóng | 26,338 km2 (10,169 sq mi) (tē 144 miâ) |
| • Chúi-he̍k (%) | 5.3 |
| Jîn-kháu |
| • 2019 nî kó͘-kè | 12,374,397 (tē 76 miâ) |
| • 2012 nî phó͘-cha | 10,515,973 |
| • Bi̍t-tō͘ | 470/km2 (1,217.3/sq mi) (tē 22 miâ) |
| GDP (PPP) | 2020 nî kó͘-kè |
| • Lóng-chóng | $33.455 cha̍p-ek |
| • Pêng-kin | $2,641 |
| GDP (bêng-gī) | 2020 nî kó͘-kè |
| • Lóng-chóng | $11.061 cha̍p-ek |
| • Pêng-kin | $873 |
| Gini (2016 nî) | 43.7 tiong |
| HDI (2019 nî) |  0.543 kē · tē 160 miâ |
| Hoè-pè | Rwanda franc (RWF) |
| Sî-khu | UTC+2 (CAT) |
| Khui-chhia hong-hiòng | iū |
|  tiān-oē khu-hō | +250 |
| ISO 3166 tāi-hō | RW |
| Siōng-téng domain | .rw |

**Rwanda Kiōng-hô-kok** tī Hui-chiu tiong-pō·, Tōa-ô· (Great Lakes) tē-khu hit-tah-á. Pak ū Uganda, tang ū Tanzania, lâm ū Burundi, sai ū Congo Bîn-chú Kiōng-hô-kok.

Rwanda bat hoat-seng kúi-nā-pái tōa-tô·-sat, téng-1-pái (1994 nî) iok-lio̍k sí 1 pah-bān lâng.

## Tē-lí seng-thài

## Siā-hōe

Rwanda ê jîn-kháu kiat-kò· chin sêng kè-piah ê Burundi. Hutu-lâng jîn-kháu siāng chē (chiàm 85%), Tutsi-lâng tē-2 chē (14%), Twa-lâng siāng chió-ê (1%). It-poaⁿ lâi kóng, Hutu-lâng thé-keh khah chho·-ióng, phôe-hu khah o·, ū ha̍k-chiá jīn-ûi in sī Bantu-chéng. Tutsi-lâng pí-kàu khah lò, phôe-hu khah chhián-sek, sio̍k-î Nile-chéng, it-poaⁿ jīn-ûi sī āu--lâi chiah sóa--lâi ê lâng-tīn. Twa-lâng sī "É-lâng-chéng" (Eng-gí: *Pygmy*), é-pûi é-pûi, sī siāng chá kàu-ūi ê goân-chū-bîn, siā-hōe tē-ūi siāng kē.

Chóng--sī oân-ná ū ha̍k-chiá jīn-ûi Hutu kap Tutsi 2 cho̍k pún-té kāng goân-thâu, āu--lâi chiah ū khu-hun. Si̍t-chè-siōng nā tùi kò-jîn-te̍k--ê chân-chhù lâi khòaⁿ, Hutu kap Tutsi ê sin-hūn ē-iōng-tit tùi-oāⁿ. In pēng-bô àn-chiàu cho̍k-kûn pun tē-pôaⁿ; in ê chong-kàu, bûn-hòa, gí-giân lóng kāng-khoán, mā chin chia̍p thong-hun. Sīm-chì tan khòaⁿ gōa-piáu mā bī-pit ū-hoat-tō· chèng-kha̍k phoàⁿ-toān bó·-mi̍h-lâng ê cho̍k-kûn sin-hūn. Siāng tōa ê chha-pia̍t sī keng-chè kak-sek kap chèng-tī tē-ūi: Hutu-lâng choh-sit--ê khah chē, Tutsi-lâng khò pàng-chhī cheng-seⁿ-á--ê khah chē. Tutsi-lâng sui-bóng sī chió-sò· m̄-koh tn̂g-kî chiáng-ak chèng-tī-la̍t, koh in-ūi gōa-hêng khah sêng Au-chiu-lâng, Pe̍k-ní-gī thóng-tī-chiá khoàⁿ in khah tāng, ū te̍k-pia̍t hō· in hó-khang. Pe̍k-ní-gī si̍t-bîn chèng-koân mā bat kui-tēng cho̍k-kûn sin-hūn bē-sái kái-piàn, án-ne lâi chhim-hòa Hutu kap Tutsi chi-kan ê chha-pia̍t.

## Jîn-kháu

Jîn-kháu sêng-tióng tô· (1961-2003). Tōa-tô·-sat hoat-seng liáu-āu, jîn-kháu kè-sio̍k chhèng-koân.
Rwanda ê jîn-kháu bi̍t-tō· sī Hui-chiu siāng-kài koân ê, thong-sè-kài oân-ná pâi thâu-chêng-ūi. 1994 nî ê tōa-tô·-sat bô siáⁿ éng-hióng--tio̍h chhu-sè.

## Keng-chè

Hutu-cho̍k kap Tutsi-cho̍k keng-chè-siōng ū khu-pia̍t. Hutu-lâng chú-iàu khò choh-sit, Tutsi-lâng chú-iàu khò pàng-chhī cheng-seⁿ-á.